Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: A Kormány az 1089/2006. (IX. 25.) Korm. határozattal létrehozta a Nõk és Férfiak Társadalmi Egyenlõsége Tanácsot,
Paragraph Index: 620

A Kormány az 1089/2006. (IX. 25.) Korm. határozattal létrehozta a Nõk és Férfiak Társadalmi Egyenlõsége Tanácsot, a nõk érdekeit képviselõ civil szervezetek kormányzati tevékenységbe való bevonása céljából, továbbá a nõk és férfiak társadalmi egyenlõségének a jogalkotásban, ille tõ leg a cselekvési programok kidolgozása során történõ érvényesítése érdekében. A Tanács a Kormány döntéseit elõkészítõ konzultatív, véleményezõ, javaslattevõ testület. A Tanács tagjai a minisztériumok képviselõi, a civil szervezetek által delegált tagok, valamint a társadalmi esélyegyenlõség elõmozdításáért felelõs által felkért, a nõk és férfiak társadalmi egyenlõsége tárgyában kiemelkedõ tudományos, érdekképviseleti, illetve gyakorlati tevékenységet végzõ személyek. A fentiek indokolják, hogy a Kormány elfogadja és támogassa „A Nõk és Férfiak Társadalmi Egyenlõségét Elõsegítõ Nemzeti Stratégia” megalkotását, illetve érvényre juttatását a fejlesztési tervekben, stratégiákban és intézkedésekben, valamint olyan intézményrendszer létrehozását és mûködtetését, amely biztosítja az egyes szakpolitikák területén jelentkezõ feladatok koordinálását, végrehajtását, annak monitorozását, ellenõrzését és értékelését. III. A Nõk és Férfiak Társadalmi Egyenlõségét Elõsegítõ Nemzeti Stratégia hosszú távú prioritásai A Kormány támogatja a 2010–2021-ig szóló hosszú távú stratégia prioritásait, amelyek a Pekingi Cselekvési Programmal összhangban és Roadmap alapján fogalmazódtak meg, a következõk szerint:

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes